Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: meg fele lõen– az államháztartásról szóló 1992. évi XXXVIII. törvény 89. § (7) bekezdésében meghatározott
Paragraph Index: 403

(4) Az Eütv. 247. §-a (2) bekezdésének i) pontja helyébe a következõ rendelkezés lép: [Felhatalmazást kap a miniszter, hogy:] „i) az egészségügyi ágazati szakmai képzések tekintetében ia) a képzésben való részvételhez szükséges képesítési és szakmai feltételeket, ib) a képzés és a vizsga szakmai tartalmát, a képzés idõtartamát, a vizsgáztatásra jogosult szervek meghatározásával, a képzéssel, a vizsgáztatással, a vizsga sikeres letételét tanúsító bizonyítvány, okirat kiállításával, a vizsgáztatás költségeinek meghatározásával összefüggõ részletes szabályokat, ic) a képzõ intézmények személyi és tárgyi feltételeit, a képzõhellyé minõsítés részletes szabályait, id) az egészségügyi szakirányú szakmai képzés és az egészségügyi felsõfokú szakirányú szakmai képzés rendszerbevételi eljárásának szabályait, valamint a megszerezhetõ szakmai képesítéseinek körét, ie) az egészségügyi szakmai továbbképzés (i) teljesítésének feltételeit, (ii) elméleti és gyakorlati továbbképzési formáit, (iii) során közremûködõ szervek kiválasztásának szabályait, (iv) szervezésére való jogosultság megszerzésére irányuló engedélyezési eljárás részletes szabályait és az engedély megadásának feltételeit, (v) továbbképzési programjainak minõsítési szempontjait, if) az egészségügyi szakirányú szakmai továbbképzésben (i) megszerezhetõ egészségügyi szakmai tevékenység végzésére jogosító képesítések körét, (ii) megszerezhetõ képesítés birtokában végezhetõ szakmai tevékenységek körét, (iii) megszerezhetõ képesítések létesítésének feltételeit, (iv) közremûködõ szervek kiválasztásának szabályait,” [rendeletben állapítsa meg.]

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes